Foto: Reuters Afg‘oniston janubidagi Hilmond viloyatida ro‘y bergan portlash oqibatida olti nafar politsiyachi halok bo‘ldi. Bu haqda Pajhwok manbalarga asosan xabar bermoqda. Mahalliy hukumat portlash ro‘y bergani haqidagi ma’lumotni tasdiqladi, biroq halok bo‘lganlarning aniq soni bo‘yicha xabar bermadi. Agentlik manbalari ma’lumotiga ko‘ra, portlovchi qurilma yoki avtomobillardan birida, yoki yo‘l yoqasida joylashtirib qo‘yilgan bo‘lgan. Eslatib o‘tamiz, Kobulda 27 yanvarda ham portlash ro‘y berib, uning oqibatida 103 kishi halok bo‘lgandi.